
RITUS SERVANDUS 


IN VESTITIONE PUELLAE. 


BENEDICTIO VESTIUM. 

P Raelatus infra Missam , vel ante; vel post eam, 
Puellam ad se duci faciat , qua ante gr&dus 
altaris genuflexa , ac prope illam super aliqua 
mensula positis vestibus cum corda , quas indue- 
re debet , benedicendo dicat : 

( Si plures sint vestiendae puellae , dicantur 
in plurali omnia quae eas respiciunt. ) 

Sit nomen Domini benedictum : 

"• Ex hoc nunc, et usque in saeculum. 
Prope est Dominus omnibus invocanti- 
bus eum : 

Omnibus invocantibus eum in veritate. 

*'• V oluntatem timentium se faciat : 

Et deprecationem eorum exaudiat. 


)( 4 X 

> . Domine exaudi orationem meam : 
r’. Et clamor meus ad te veniat. 

. Dominus vobiscum. 
r'. Et cum spiritu tuo. 

Oremus. 

D Eus qui benedixisti conditas creaturas , ut 
mundum sua foecunditate replerent : be- 
ne dictionis tuae gratiam super has vestes hu- 
militatis infunde ; ut praesens famula tua , quae 
abjectis vestibus gloriae mundi , ad tui gloriam 
et honorem disponit ipsas induere , eis protecta 
in corpore , assidua meditatione invigilet j et co- 
gitatiobus mundis, cogitationibus puris, et actio- 
nibus sanctis Dominum nostrum Jesum Chri- 
stum induere valeat. Qui tecum vivit , et regnat 
per omnia saecula saeculorum. Amen. 

BENEDICTIO CORDiE. 

Oremus. 

^vMnipotens sempiterne Deus, qui cuncta pro- 
yj pter hominem , creaturam ingratissimam 
condidisti : super hanc cordam bene Hfr dictionem 
gratiosam impertiri digneris; ut famulam tuam, 
quae tui zelo ad sui humiliationem ea pro cingu- 

Io uti disponit , caritas perpetua , quae est perfe- 
ctionis vinculum , vinciat. Per Christum Domi- 
num nostrum. Amen. 

BENEDICTIO PUELLAE. 

Dicta oratione , vestes et corda aqua bene- 
dicta aspergantur , et turificentur. 

Postea Praelatus tradat in manibus Puelke 
cereum accensum , et illam benedicendo dicat : 

>' • Dominus custodiat introitum tuum et exi- 
tum tuum: 

R * Ex hoc nunc et usque in saeculum. 
i - Mihi adhaerere Deo bonum est: 

Ponere in Deo spem meam. 
i. Elegi abjectam esse in domo Dei mei: 
Magis quam habitare in tabernaculis 
peccatorum. 

/• Deduc me Domine in via tua , et ingre- 
diar in veritate tua ; 

Laetetur cor meum, ut timeat nomen 

tuum. 

t • Notam fac mihi viam , in qua ambulem : 
R’. Quia ad te levavi animam meam. 
i' • Pone Domine custodiam ori meo : 
a’. Et ostium circumstantiae labiis meis. 

> K Non declinet cor meum in verba malitiae : 
r’. Ad excusandas excusationes in peccatis. 
t. Dominus vobiscum: 
r'. Et cum spiritu tuo. 

Oremus. 

D Eus , dulcissime Pater , qui corda hominum 
nosti , et sancta desideria foves , cujusque 
gratia nostrae mentis fragilitas ex immensa tua 
pietate firmatur : preces nostras quamvis indi- 
gnas clementer exaudi ; et huic ancillae tuae , ut 
purius tibi serviat, cum suis pompis saeculum de- 
serenti, ac in istius sanctae Religionis monasterio, 
ejus sollicitudinibus et clausura se celare vo- 
lenti , spiritum fortitudinis donare digneris ‘ f ut 
famula tua suum sanctum desiderium implens , 
sic agnoscat se viam veritatis invenisse , quod in 
ipsa ex caritate percurrens , salubriter perseve- 
rans , ad te Dominum suum, per sanctos Ange- 
los tuos finaliter perducatur: cui est honor et glo- 
ria in saecula saeculorum. Arnen. 

Statim aspergat Puellam aqua benedicta dicendo. 

Benedicat tibi Dominus ex Sion , et videas 
bona Hierusalem omnibus diebus vitae tuae. 
Arnen. 

Deinde incenset eam , dicens : 

ir. Dirigatur oratio ejus sicut incensum in 
conspectu tuo. 

Postea dicat ei : 

A udi Filia , et vide, et inclina aurem tuam : 
obliviscere populum tuum, et domum patris tui: 
et concupiscet Rex decorem tuum. 

ADDUCTIO PUELLiE 

AD OSTIUM MONASTERII. 

* , r * . - • 

Hoc expleto , praecedente Praelato, sequitur 
Puella cum ejus vestibus et corda; et ministri 
cantantes. 

Ant. Memento mei Deus , quia ventus est 
vita mea. Nec aspiciat me visus hominis. 

Psal . De prpfundis clamavi ad te Domine :* 
Domine exaudi vocem meam. 

F iant aures tuae intendentes * in vocem de- 
precati onis meae . 

Si iniquitates observaveris Domine , * Domi- 
ne quis sustinebit ? 

Quia apud te propitiatio est : * et propter 
legem tuam sustinui te Domine. 

Sustinuit anima mea in verbo ejus : * spe- 
ravit anima mea in Domino. 

A custodia matutina usque noctem * spe- 
ret Israel in Domino. 

Quia apud Dominum misericordia : * et co- 
piosa apud eum redemptio. 

Et ipse redimet Israel * ex omnibus iniqui- 
tatibus ejus. Gloria Patri. 

Repetitur antiphona Memento mei atc. 
Cum autem pervenerit ad ostiuin monaste- 
rii. Praelatus faciat genuflectere Puellam, et dicat: 
f. Haec requies mea in saeculum saeculi : 
b>. Hic habitabo; quoniam elegi eam. 
f. Domine exaudi orationem meam : 
rf. Et clamor meus ad te veniat. 
i . Dominus vobiscum : 

Et cum spiritu tuo. 

Uremus. 

■jpvEusinfirmitatishumanaesingulare praesidium, 
JLJ gloriosae Virginis Mariae intercessione , et 
Beatae virginis tuae Clarae devotis precibus inclina- 
tus, super hanc famulam tuam, a mundi laqueis, 
in hujus tuae sacrae Religionis clausuram sub spe 
tui auxilii fugientem, gratiam tuae bene dictio- 
nis infunde ; ut quasi novella plantula, sacrato ti- 
bi servientium Collegio inserta , ita semper tuae 
dilectionis fervore , et bonorum operum aedifica- 
tionibus virescat; ut in suae vitae termino, pro im- 
marcessibili gloria se meritorum cumulum ex tua 
dulcedine reperiat aggregasse. Qui vivis etc. 


Digitized by Google 



'X 9 X 

Inde intromittitur Puella in monasterium , 
et recipitur a Monialibus dicentes : 

V eni Sponsa Christi : accipe coronam , quam 
tibi Dominus praeparavit in aeternum. 

INCISIO CAPILLORUM PUELLAE: 
EJUSQUE VESTITI O. 

Clauso ostio monasterii ? Praelatus cum mi- 
nistris revertitur adcratam?ubi statim incipiat 
hymnus Veni, Creator Spiritus ?et cantetur totus. 
Interim Puella tondeatur per Praelatum ad cratem. 
Postea Sorores exuant eam secularibus vestibus , 
et induant benedictis : quam indutam locent ante 
altare genibus flexis. 

Hymnus. 

V Eni , Creator Spiritus? 

Mentes tuorum visita? 

Imple superna gratia , 

Quae tu creasti pectora. 

Qii diceris Paraclitus , 

Altissimi donum Dei ? 

Fons vivus? ignis? charitas, 

Et spiritalis unctio. 


)OX 

T u septiformis munere , 
Digitus paternae dexterae , 

Tu rite promissum Patris , 
Sermone ditans guttura. 

A ccende lumen sensibus , 
Infunde amorem cordibus , 
Infirma nostri corporis 
Virtute firmans perpeti. 

H ostem repellas longius , 
Pacemque dones protinus , 
Ductore sic te praevio 
Vitemus omne noxium. 

Per te sciamus da Patrem, 
Noscamus atque Filium , 
Teque utriusque Spiritum 
Credamus omni tempore. 

Deo Patri sit gloria , 
Ejusque soli Filio , 

Cum Spiritu Paraclito 
In sempiterna saecula. Amen. 

Tempore paschali conclusio erit 

Deo Patri sit gloria , 

Et Filio, qui a mortuis 
Surrexit, ac Paraclito 
In saeculorum saecula. Amen. 

Infra Octavam Ascensionis terminantur 

j esu , tibi sit gloria , 

Qui victor in caelum redis , 

Cum Patre, et almo Spiritu , 

In sempiterna saecula. Arnen. 

Inde Praelatus subjungat : 

ir, Exaudi nos Deus , salutaris noster : 

r!. Spes omnium finium terrae , et in mari 
longe. 

t. Emitte Spiritum tuum, et creabuntur : 
r\ Et renovabis faciem terrae. 
f. Sit gloria Domini in saeculum saeculi : 
b!. Laetabitur Dominus in operibus suis. 
t. Domine exaudi orationem meam : 

# Et clamor meus ad te veniat. 

^ Dominus vobiscum : 

Et cum spiritu tuo. 

Qremus. 

D Eus , cui omne cor patet , et omnis voluntas 
loquitur , et quem nullum latet secretum ; 
purifica per infusionem sancti Spiritus cor hujus 
famulae tuae , ut infra hanc Congregationem tuis 
servitiis mancipata , sic honeste et laudabiliter 
conversetur, quod in praesenti tuae gratiae au- 
gmentum obtineat ; et post vitae terminum gau- 
dia aeterna possideat. 

C Oncede nos famulos tuos , quaesumus , Domi- 
ne Deus , perpetua mentis , et corporis sa- 
nitate gaudere : et gloriosa Beatae Mariae semper 
Virginis intercessione a praesenti liberari tristitia, 
et aeterna perfriii laetitia. 

D Eus, qui Ecclesiam tuam B.Francisci meritis 
„ foetu novae prolis amplificas : tribue nobis , 
ex ejus imitatione terrena despicere, et coelestium 
donorum semper participatione gaudere. 

F Amulos tuos, quaesumus Domine, Beatae Vir- 
ginis tuae Clarae votivam commemorationem 
recensentes , coelestium gaudiorum sua facias in- 
terventione participes, et tui Unigeniti cohaeredes. 
Qui tecum etc. 

Cantetur Hymnus. 

r i vEDeum laudamus:*te Dominum confitemur. 
J. Te aeternum Patrem*omnis terra veneratur. 
Tibi omnes Angeli , * tibi caeli et universae pote- 
states , 

Tibi Cherubim et Seraphim * incessabili voce 
proclamant. 

Sanctus, Sanctus, Sanctus Dominus Deus Sa- 
baoth. 

Pleni sunt caeli et terra * majestatis gloriae tuae. 
Te gloriosus * Apostolorum chorus. 

Te Prophetarum * laudabilis numerus. 

T e Martyrum candidatus * Jaudat exercitus. 

T e per orbem terrarum * sancta confitetur Ec- 
clesia. 

Patrem * immensae majestatis. 

V enerandum tuum verum * et unicum Filium. 

Sanctum quoque * Paraclitum Spiritum. 

Tu Rex * gloriae Christe. ^ 

T u Patris * sempiternus es Filius. 

T u ad liberandum suscepturus hominem , * non 
horruisti Virginis uterum. 

T u devicto mortis aculeo , * aperuisti credenti- 
bus regna coelorum. 

T u ad dexteram Dei sedes * in gloria Patris. 

J udex * crederis esse venturus. 

Te ergo, quaesumus, tuis famulis subveni, * quos 
pretioso sanguine redemisti. 

iEtema fac cum Sanctis tuis * in gloria numerari. 

Salvum fac populum tuum Domine : * et benedic 
haereditati tuae. 

Et rege eos : * et extolle illos usque in aeternum. 

Per singulos dies * benedicimus te. . 

Et laudamus nomen tuum in saeculum ; * et in 
saeculum saeculi. 

Di gn are Domine die isto * sine peccato nos cu- 
stodire. 

M iserere nostri Domine , ¥ miserere nostri. 

I iat misericordia tua Domine super nos: * quem- 
admodum speravimus in te. 
jn te Domine speravi : * non confundar in aeter- 
num. 

Praelatus subjungat : 

t, Emitte Spiritum tuum, et creabuntur, 
a’. Et renovabis faciem terrae. 

Oremus. 

D Eus qui corda fidelium sancti Spiritus illu- 
stratione docuisti 'j da nobis in eodem Spi- 
ritu recta sapere , et de ejus semper consolatione 
gaudere . Per Christum Dominum nostrum . Arnen . 

DE ELECTIONE MAGISTRAE NOVITIARUM 
SEQUENTIA NOTANTUR. 

P selatus cum multa prudentia debet interroga- 
re Abbatissam, et Discretas, quam propo- 
nant eligere pro Magistra Novitiarum : quae debet 
esse non minor annis triginta , quanturncuinque 
moribus gravis et matura sit ; ac etiam Soror , 
quae multo tempore in monasterio probatae vitae 
fuerit exemplaris, lstiusmodi electa Magistra No- 
vitiarum , ac per Praelatum confirmata , recipi 
possunt puellae in novitiatum , et non alias. 

RITUS SERVANDUS 

IN PROFESSIONE NOVITIJE. 


P Rimo cantatur Missa de Spiritu Sancto : in- 
terim velum stet super altare, et Novitia cum 
candela accensa ante altare. Post Missam Praela- 
tus , sive Sacerdos accedat ad locum deputatum 
cum paramentis decentibus; et velo nigro posito 
ante se , dicat: 

^ • Sit nomen Domini benedictum : 

Ex hoc nunc et usque in saeculum. 

* • Adjutorium nostrum in nomine Domini: 
Qui fecit coelum et terram. 

* • Ego clamavi, quoniam exaudisti meDeus: 
R ’ • Inclina aurem tuam mihi , et exaudi ver- 
ba mea. 

* • Mirifica misericordias tuas : 

• Qui salvos facis sperantes in te. 

* ♦ Domine exaudi orationem meam : 

• Et clamor meus ad te veniat. 

* • Dominus vobiscum : 

Et cum spiritu tuo. 

Si plures Novitiae sint professionem emissura- , 
dicantur in plurali oinnia , quae ipsas respiciunt. 

Oremus. 

D Omine sancte Pater, omnipotens aeterne Deus, 

1 qui Moysi famulo tuo dilecto praecepisti , ut 
in tuo tabernaculo poneret velum mira varieta- 
tis contextum , ut tuum sanctuarium celaretur : 
bene ^ dictionem tuam super hoc velum in- 
funde , ut filiam tuam ipsum gestantem celes 
diabolo ; et Christo suo sponso , et filio tuo expia- 
tam vitiis , ac virtutibus exornatam cum sacris 
Virginibus facias cum accensa lampade obviare. 
Qui tecum vivit , et regnat etc. 

Auge fidem in te sperantium Deus , et sup- 
plicum preces clementer exaudi : et sicut in fi- 
gura Ecclesiae benedixisti Noe egredientem de Ar- 
ca, etMoysen fugientem de .dEgypto cum filiis Is- 
rael j ita bene dicere digneris hoc velum j ut 
sit ei remedium animae , et corporis. 

Oremus. 

P Etimus Domine sancte Pater omnipotens , ae- 
terne Deus , ut hoc velum bene qgc dicere , 
et sancti ficare digneris: ut quaecumque istud 
acceperit, accipiat sibi ad protectionem animae 
et corporis ; fiatque Domine suae salutis reme- 
dium , tuaeque gratiae sacramentum. 

Oremus. 

D Omine Jesu Christe, Fili Dei vivi , qui ad imi- 
tandum humilitatis exemplum , tegumen 
nostrae mortalitatis assumere voluisti : immensam 
tuae largitatis abundantiam humiliter obsecra- 
mus , quatenus velum hoc , quod sancti Patres no- 
stri ad honestatis inditium Moniales sanctas ferre 
sanxerunt, bene dicere et sancti ficare tua 
pietate digneris , ut haec famula tua N . filia et 
sponsa tua , quae ipso velari disposuit , te verum 
Sponsum totis viribus quaerere , et ex tua dulce- 
dine invenire mereatur : Qui vivis et regnas per 
omnia saecula saeculorum. Amen. 

Oremus. 

/^wMnipotens sempiterne Deus , majestatem 
v_/ tuam suppliciter exoramus, ac petimus; 
ut super hoc velum, ab ancilla tua N. cum omni 
sanctitate ferendum, bene ►{< dictio copiosa de- 
scendat : ut sit benedictum, consecratum, sanctum 
atque immaculatum huic ancillae tuae. Amen. 

O remus. 

B Ene dicDomineJesuChriste,et sancti dE» fi- 
ca velum hoc benedictione coelesti; ut ancilla 
tuaN ipso velata, et tibi aeterno Sponso spiritua- 

li conjugio copulata , tuis adjuta auxiliis sic va- 
leat tibi in hoc mundi ergastulo devote servire , 
quod possit ad tuas aeternas nuptias feliciter per- 
venire. Qui vivis et regnas etc. 

Aspergatur velum anna benedicta dicendo 
Ant. Asperges me Domine etc. 

Postea incensetur dicendo 
Ant. Dirigatur Domine oratio mea , sicut 
incensum in conspectu tuo. 

SUSCEPTIO VOTI. 

Praelatus Novitiam vocet Veni sponsa Christi: 
et ista genuflectat in loco deputato ante Praelatum 
et Abbatissam, et cantetur hymnus Veni, Creator 
Spiritus pag. 9. Quo finito Praelatus cum ministris 
accedant ad locum deputatum dicendo : 

f. Emitte Spiritum tuum, et creabuntur : 

W Et renovabis faciem terrae. 
i . Convertere anima mea in requiem tuam: 
rt. Quia Dominus benefecit tibi. 
t. Tu es patientia mea , Domine , spes mea: 
. A juventute mea. 

t. Ne proijcias me in tempore senectutis : 
Cum defecerit virtus mea , ne derelin- 
quas me. 

Perfice gressus meos in semitis tuis : 
tf. Ut non moveantur vestigia mea. 
t» Immola Deo sacrificium laudis : 

Et redde Altissimo vota tua . 

Memor sit Dominus sacrificii tui : 

Et holocaustum tuum pingue fiat. 
Tribuat tibi secundum cor tuum : 

. Et omne consilium tuum confirmet. 
t. Benedicta filia tu a Domino ; 

8?. Quia per te fructum vitae communicavi- 
mus. 

Ora pro nobis sancta Dei Genitrix : 

Ut digni efficiamur promissionibusChristi. 
Ora pro nobis beate Francisce : 

Ut digni efficiamur promissionibus Christi. 
f. Domine exaudi orationem meam : 

R’. Et clamor meus ad te veniat. 
ir. Dominus vobiscum : 

#. Et cum spiritu tuo. 

Oremus. 

P Rotector in te sperantium Deus , et subdita- 
rum tibi mentium Gubernator, sine quo ni- 
hil est validum , nihil sanctum ; qui corda fide- 
lium sancti Spiritus illustratione docuisti : multi- 
plica super hanc famulam tuam N. spiritum pie- 

tatis; et per intercessionem gloriosae Virginis Ma- 
riae , Sanctorum Apostolorum Petri et Pauli , B. 
Francisci , B. Clarae virginis , et omnium Sancto- 
rum, da illi in eodem Spiritu recta sapere , et de 
ejus semper consolatione gaudere : ut te rectore, 
te duce , sic transeat per bona temporalia , ut 
non amittat aeterna. Per Christum Dominum no- 
strum. Arnen. 

ORATIO SUPER NOVITIAM. 

V Mantissime Creator , dulcissime Redemptor , 
potentissime Protector , et piissime Mise- 
rator , illumina et inflamma sancti Spiritus gra- 
tia hujus ancillae tuae mentem , quae per solemne 
votum , terrenis spretis, vult tibi Animarum san- 
ctarum Sponso copulari : tribue sermonem re- 
ctum ac benesonantem in ore ejus,* ut tua gratia 
operante , sic promissis servandis intendat , quod 
mundi , camis, et diaboli insidiis vitatis, voti sni 
jugum humiliter cum perseverantia ferat ,* et in 
suae vitae termino regna beata cum victoriae coro- 
na introeat. Qui vivis et regnas etc. 

Hinc Novilia coram Pralato et Abbatissa 
genuflectat , et positis manibus inter manus Ab- 
batissae , dicat sola, vel cum adstante Praelato li- 
teraliter, aut vulgariter alta voce sequens votum: 

E Go soror N. voveo , et promitto Deo , et Bea- 
i tissimae Mariae semper Virgini , B. Franci- 
sci , B.CIarae, et omnibus Sanctis , et tibi Patri et 
Matri , vivere sub regula a domino Urbano Papa 
Quarto Ordini nostro concessa , toto tempore vi- 
tae meae , in obedientia , sine proprio , in castita- 
te , et sub perpetua clausura , cum reformatione 
Apostolica auctoritate facta, ac juxta constitutio- 
nes nostri Monasterii. 

Tunc Praelatus statim subinferat ei dicens ; 

E t ego f si haec observaveris , promitto tibi 
vitam aeternam. 

Postea Professa coram Altari genuflexa dicat : 

S Uscipe me , Domine , ancillam tuam secun- 
dum eloquium tuum, et vivam : et non con- 
fundas me ab expectatione mea. 

Et dicat ter, semper altius elevando vocem: 
et Moniales respondeant : Amen. 

Deinde dicat Praelatus : 
t. Elegit eam Deus , et praeelegit eam : 

In tabernaculo suo habitare facit eam. 
i . Domine exaudi orationem meam : 

# . Et clamor meus ad te veniat. 
f. Dominus vobiscum : 

Et cum spiritu tuo. 

Oremus. 

D Eus misericors , Deus clemens , Deus cui 
cuncta bona placent , sine quo nihil justum, 
nihil boni perficitur : nostris humilibus precibus 
tuae pietatis aures inclina: et hanc famulam tuam 
N.cui in tuo sancto nomine sacrae hujus Religio- 
nis sanctum velum imponere debemus, a mun- 
di hujus impedimento , et ab omni saeculari affe- 
ctione defende ; et concede ei , ita in hoc sancto 
proposito devota mente proficere , ut remissione 
omnium peccatorum suorum percepta , ad Ele- 
ctorum sanctorum tuorum consortium pervenire 
mereatur. Per Christum Dominum nostrum. A- 
men. 

Oremus. 

D ilectissimi Dominum nostrum Jesum Chri- 
stum pro hac famula sua, quae ad ferendum 
velum super caput suum pro ejus amore festinat; 
ut donet ei Spiritum sanctum, qui ab omni mun- 
di impedimento , et saeculari desiderio cor ejus 
defendat ; ut sicut mutatur in vultu , ita manus 
ejus dextera ei virtutum incrementa tribuat , et 
ab omni caecitate humana oculos ejus avertat , et 
lumen aeternae gratiae ei concedat : ut dum renun- 
ciat saeculo, mansiones ei praeparentur in coelo. 
Arnen. 

Oremus. 

P Raesta , quaesumus, omnipotens Deus huic fa- 
mulae tuaeN. cujus hodie capiti imponimus 
Telum sacrum, ut in tua dilectione perpetua ma- 
neat:eamque sine macula custodias in aeternum. 
Per Christum Dominum nostrum. Arnen. 

Oremus. 

A Desto Domine supplicationibus nostris ; et 
Ia. Jbanc famulam tuamN . bene % dicere et san- 
cti >{( ficare digneris , cui in tuo sancto nomine 
yelum sanctum sacrae Religionis imponimus : ut 
te largiente in tua benignitate persistat, et vitam 
aeternam percipere mereatur. Per Christum Do- 
minum nostrum. Arnen. 

SUSCEPTIO SCAPULARIS. 

Ilis dictis, Professa aspergatur aqua benedi- 
cta: illi postea ponatur Scapularis, inde Praelatus 
dicat : 

Discedat a te pabulum mortis ; quia jam ab 
alio amore praeventa es: dexteram tuam, et collum 
tuum Dominus ipse cinxit lapidibus pretiosis: tra- 
didit auribus tuis inaestimabiles margaritas $ et 
circumdedit te vernantibus atque coruscantibus 
gemmis. 

SUSCEPTIO VELI. 

Deinde Praelatus , et Abbatissa accipiant ve- 
lum benedictum, et ponant eum ante faciem Pro* 
fessae , et Praelatus dicat : 

Accipe Soror velamen sacrum , quod perfe- 
ras sine macula ante tribunal aeterni Judicis , cui 
flectitur omne genu coelestium , terrestrium , et 
infernorum. Velamine isto mundum contempsis- 
se cognoscaris , et te Christo Jesu veraciter huini- 
literque toto cordis nixu sponsam perpetuo subdi- 
disse : qui te ab omni adversitate defendat , et ad 
vitam perducat aeternam. 

Tunc Professa dicat : 

Posuit signum in faciem meam , ut nullum 
praeter eum amatorem admittam. 

Et Praelatus subjungat : 

| Nduat Dominus mentem tuam amore Spiritus 
■ sancti : cujus splendore mirifico illustrata , igne 
ardentissimo inflammata, et dulcedine suavissima 
satiata, in ejus sancto servitio usque in finem per- 
severare valeas. Amen. 

SUSCEPTIO MANTELLI. 

Postea Praelatus cum Abbatissa accipiant Man- 
tellum, et ponant Professae, et Praelatus dicat : 

1 Ccipe, Sponsa Christi, habitum tuaesacraeReli- 
-/\ gionis , aeternaeque tuae desponsationis : sub 
quo in omnimoda puritate tam mentis, quam cor- 
poris, et in perfecta sanctitate perseverare possis: 
et intercedente Beata Virgine Dei Genitrice Ma- 
ria, omnes insidias mundi , carnis, et diaboli sem- 
per et perfecte valeas superare , ipso adjuvante 
Christo JesuDomino nostro .Qui cum Patre, et Spi- 
ritu S. vivit et regnat in saecula saeculorum. Ameh. 

SUSCEPTIO ANNULI. 


Deinde Praelatus accipiat annulum, et por- 
rigat illum Abbatissae - et ista imponat illum di- 
gito annulari dexterae inanus Professae j et Praela- 
tus dicat : 

T~xEsponso je Jesu ChristoFilio summi Patris, qui 
J -* te illaesam custodiat. Accipe ergo annulum 
fidei , signaculum Spiritus sancti ' 3 ut sponsa Dei 
voceris , si ei fideliter et munde servieris. In no- 
mine Patris, et Filii, et Spiritus sancti. Amen. 

Inde Professa dicat : 


I Psi sum desponsata , cui Angeli serviun , cujus 
pulchritudinem sol et luna mirantur. 

Et Pra-Iatus subjungat: 

I Psi soli serves fidem: ipsi te tota devotione com 
mitto. 


Digitized by Google 



x*x 


Tunc Professa surgat.et ante altare genuflex a 
elevando in altum manum annulatam dicat : 

4 Nnulo suo subarrhavit me Dominus JesusChri- 
V stus; et tanquam sponsam decoravit me co- 
rona. 

SUSCEPTIO CORONiE. 


Praelatus accipiens coronam, et eam in altum 
elevans, vocet Professam dicendo: 

'I/ Eni Sponsa Christi ; accipe coronam , quam 
v tibi Dominus praeparavit in aeternum . 

Et Moniales sequantur. Praelatus coronam 
imponat capiti Professae dicens ; 

4 Ccipe signum Christi in capite tuo ; ut ejus 
•' V Sponsa efficiaris. Si in eo permanseris , im- 
mortalitatis gloria coronaberis. Arnen. 

Tunc Professa coronata dicat: 


I Nduit-me Dominus ciclade auro texta ; et im- 
l mensis monilibus ornavit me. 

Inde a choro , vel a Monialibus cantetur : 


D Egnum mundi, et omnem ornatum saeculi con- 
-H- tempsi propter amorem Domini mei Jesu 
Christi : quem vidi, quem amavi , in quem cre- 
didi, quem dilexi. Gloria Patri etc. 

Postea Praelatus dicat 

Kyrie eleison. Christe eleyson.K yrie eleison. 
Pater noster dicitur secreto. ir. Et ne nos in- 
ducas in tentationem. 

. Sed libera nos a malo. 
ir. Emitte Spiritum tuum, et creabuntur : 

. Et renovabis faciem terrae. 
ir. Salvam fac Ancillam tuam , Domine : 

#. Deus meus sperantem in te. 
t. Esto ei Domine turris fortitudinis , 

H. A facie inimici. 

t. Nihil proficiat inimicus in ea : 

. Et filius iniquitatis non apponat nocere ei. 
ir. Dignare me laudare te. Virgo sacrata. 
vl. Da mihi virtutem contra hostes tuos. 
ir. Ora pro nobis Beate Francisce : 

UtdigniefficiamurpromissionibusChristi. 
ir. Ora pro nobis Beata Clara : 
a ; . UtdigniefficiamurpromissionibusChristi. 
ir. Domine exaudi orationem meam : 
kf. Et clamor meus ad te veniat. 
ir. Dominus vobiscum : 

. Et cum spiritu tuo. 

'remus. 

G Oncede nos famulos tuos , quaesumus , Domine 
Deus , perpetua mentis et corporis sanitate 

gaudere :et gloriosa Beatae Mariae semper Virginis 
intercessione , a praesenti liberari tristitia , et ae- 
terna perfrui laetitia. 

D Eus qui Ecclesiam tuam Beati Francisci me- 
ritis foetu novae prolis amplificas: tribue no- 
bis ex ejus imitatione terrena despicere, et coele- 
stium donorum semper participatione gaudere. 

F Amulos tuos, quaesumus Domine, Beatae Vir- 
ginis tuae Clarae votivam commemorationem 
recensentes, coelestium gaudiorum sua facias in- 
terventione participes,et tui Unigeniti cohaeredes. 
/"^Mnipotens sempiterne Deus, qui hujus mundi 
' ' debilia, ut fortia confundas, eligere dignatus 
es: te supplices exoramus, ut hanc famulam tuam, 
sacro velamine consecratam , bene % dicere , et 
sancti ^ ficares olita pietate digneris: quatenus in 
sexu fragili, ita pure atque devote in hac tua san- 
cta Religione , tibi corde et opere deserviat j ut 
Christi filii tui adjuta auxiliis, et munita praesidiis, 
mundo, carne, et daemonibus superatis, ad ipsius 
veri Agni et Sponsi sui dilecti Christi nuptias va- 
leat cum victoria feliciter pervenire. Qui tecum vi- 
vit et regnat etc. 

D Omine sancte, Pater omnipotens, aeterneDeus, 
qui omnia ex nihilo creasti: te humiliter de- 
precamur, ut hanc famulam tuam bene Edicere, 

ct sancti»** ficare digneris. Suscipe preces nostras 
de sede Majestatis tuae , ut propitius sis omnibus 
clamantibus ad te , quos redemisti pretioso san- 
guine Jesu Christi filii tui. Qui tecum vivit et re- 
gnat etc. 

D Omine Jesu Christe, Pastor bone, et innocen- 
tiae restitutor, castitatis conservator,et humi- 
litatis amator, respice super hanc famulam tuam 
N • tuo sancto servitio dedicatam; et ejus mentem 
illumina Spiritus sancti gratia: quatenus te Domi- 
num verum , Redemptorem ac Salvatorem suum 
valeat cognoscere , et amare , ac laudabiliter tibi 
perpetuo deservire; ut cum dies extrema, finisque 
vitae suae advenerit, cum gloriosa Virgine tua geni- 
trice Maria, ac sanctis et dilectis tuis Apostolis Pe- 
tro etPaulo, et beatis Confessoribus tuisFrancisco, 
Antonio,Ludovico, et beata virgine tua Clara, regni 
coelorum valeat gaudia possidere. Qui cum Deo 
Patre,et eodem Spiritu sancto vivis et regnas Deus, 
per omnia saecula saeculorum. Arnen. 

BENEDICTIO PROFESSA. 

His linitis, Praelatus benedicat Professam di- 
cendo : 

TJEnedicat ^ te Dominus Pater, benedicat ^ 
■U te Dominus Filius, et benedicat ^ te Domi- 

nus Spiritus Sanctus omni coelesti benedictione: ut 
ita maneas sine macula sub velo et habitu glorio- 
sae Virginis Matris Domini nostri Jesu Christi , et 
famulae suae Virginis Clarae ' } ut gratiam merearis 
in hoc saeculo, et gloriam in futuro. Per Christum 
Dominum nostrum. Arnen. 

* 

PRAELATUS TRADIT 
PROFESSAM ABBATISSAE. 

Oratione finita, Praelatus assignans Profes- 
sam Abbatissae, dicat : 

t TAnc Sponsam tibi trado: ut usque in diem ju- 
-*■ dicii conserves eam sine macula in conspectu 
Regis altissimi j et de illa rationem reddas ejus 
Sponso Christo. Qui cum Patre, et Spiritu Sancto 
vivit, et regnat. 

Deinoe Professa dicat : A.nciIIa Christi sum: 

ideo ostendo me personam servilem. 

Praelatus incipiat cantando hymnum. 

^e Deum laudamus etc; P a g* 1 2 * 

Quo finito. Praelatus dicat : 

Confirma hoc Deus , quod operatus es in 

nobis ; 

A templo sancto tuo, quod est in Hierusa- 
lem. 

i. Domine exaudi orationem meam : 

#. Et clamor meus ad te veniat. 

*' . Dominus vobiscum ; 
r'. Et cum spiritu tuo. 

Oremus. 

Mnipotens aeterne Deus , qui facis mirabilia 
V 7 magna solus : praetende super Congregatio- 
nem istam , mihi commissam , spiritum gratiae 
Salvatoris nostri; ut ipsa interveniente tibi placeat: 
et rorem tuae misericordiae, et benedictionis super 
eam infunde. 

4 Ctiones nostras, quaesumus Domine, aspiran- 
\ do praeveni , et ad j uvando prosequere : ut cun- 
cta nostra oratio et operatio a te semper incipiat, 
et per te coepta finiatur. 

r T Re igne sancti Spiritus renes nostros, et cor no- 
li strum : ut tibi casto corpore serviamus, et 
mundo corde placeamus.Per Christum Dominum 
nostrum. Arnen. 

In fine Praelatus signo crucis benedicat omnes 
circumstantes dicendo : Benedicat, et custodiat vos 
omnipotens et misericors Deus, Pater, et Filius, et 
Spiritus Sanctus. Arnen. 

ttOIVS 

ELIGENDI ET BENEDICENDI 

NOVAM ABBATISSAM. 

I N Abbatissa eligenda inter caetera prae oculis se- 
quens habeatur Sacrosancti Tridentini Con- 
cilii decretum sess. 2 5. de Regularibus et Moniali- 
bus cap. 7. 

A Bbatissa,etPriorissa,et quocumque alionomi- 
fV ne Praefecta vel Praeposita appellatur , eliga- 
tur non minus annis quadraginta, et quae octo an- 
nis post expressam professionem laudabiliter vi- 
xerit. Quod si his qualitatibus non reperiatur in 
eodem monasterio , ex alio ejusdem Ordinis eligi 
possit. Si hoc etiam incommodum Superiori, qui 
electioni praeest, videatur/ ex iis quae in ecldem 
monasterio annum trigesimum excesserint , et 
quinque saltem annis post professionem recte vi- 
xerint, Episcopo, vel alio Superiore consentiente, 
eligatur Is vero qui electioni praeest , Episco- 

pus , sive alius Superior , claustra monasterii non 
ingrediatur; sed ante cancellorum fenestellam vo- 
ta singularum audiat, Yel accipiat. In reliquis ser- 
ventur singulorum Ordinum Yel monasteriorum 
constitutiones. 

Hinc die statuto pulsata campanclla more 
solito, et Monialibus congregatis, Praelatus, vel a- 
lius ejus nomine, qui electioni praeesse debet, ante 
fenestellam cancellorum cum suo Notario sistit , 
et Sancti Spiritus gratiam invocat, recitando hy- 
mnum Veni , Creator Spiritus, cum adnexa ora- 
tione, pag. 9. Inde brevi sermone Moniales exhor- 
tatur ad rectam electionem peragendam juxta al- 
latum Tridentini praescriptum , et proprias illius 
monasterii regulas. Postea singularum Monialium 
vota audit et accipit sequenri vel simili forma, vi- 
delicet : quaeque Monialis sola et secreto coram 
Praelato dicat: Ego Soror N. eligo et nomino Soro- 
rem N. in Abbatissam hujus Monasterii. Et ita se- 
quuntur singulae Moniales, quae suffragium dare 
debent, per ordinem incipiendo ab antiquioribus, 
una post aliam , semper sola et secreto. Interim 
Notarius singularum suffragium notat : et in fine 
suffragiorum facto computo Praelatus publicat e- 
lectam a majori parte Monialium , dicens: Soror 
N. remanet Abbatissa. 

Postea Praelatus novam Abbatissam confir- 
mat et benedicit, eique assignat llegulam,Annu- 
lum, Sigillum, Claves, Velum, et Cordam, sequen- 
ti modo. 

Si benedicenda sunt velum, et corda, eorum 
benedictiones habentur in pag. et 16. 

Facto a Prselato brevi sermone de materia 
praelationis, et adnexis obligationibus, electa Ab- 
batissa sedet in cathedra praeparata. lude Praelatus 
tradit Regulam in manu ejus, dicens : 
k Ccipe Regulam a Domino Urbano Quarto tra- 
/V ditam ad regendum , et custodiendum gre- 
gem a Deo tibi comendatum, quantum Dominus 
ipse confirmabit, et humana fragilitas permittet. 
Per Christum Dominum nostrum. Amen. 

Deinde tradit annulum dicens : 

4 Ccipe annulum , justitiae signum , quo Deo 
Jli L praecipiente non ad desteram, neque ad sini- 
stram timore, odio, vel munere declines: sed omni- 
bus juxta virtutum merita uniformiter te conferre 
debeas. Per Christum Dominum nostrum. Amen. 

Postea tradit sigillum dicendo : 

4 Ccipe sigillum, tui officii ac praeelectionis si- 
-I V gnum, cum quo litteras sanctitatis et pacis 
claudere valeas, contrarias minime admittendo : 


ita quod semper cor et brachium tuum Christi 
passione, Lanquam sigillo spiritus sit «ignatum. 
Per Christum Dominum nostrum. Amen. 

inde tradit claves clausurarum diceris: 

A Ccipe claves spectantes ad clausuram hujus 
~tV Monasterii tuae curae commissi ; cum quibus 
aperire et claudere possis, quod tibi videbitur, se- 
cundum regulam vestram , cum necessitas id re- 
quirat. Per Christum Dominum nostrum. Amen. 
Hinc tradit velum praelationis dicens : 

4 Ccipe velum tuae praelationis a Deo benedi- 
V ctum: quod perferas sine macula ante tribu- 
nal Domini nostri Jesu Christi, cui flectitur omne 
genu coelestium, terrestrium, et infernorum : Qui 
cum Patre, et Spiritus Sancto vivit, et regnat elc. 
Postea Praelatus confirmat eam dicendo : 


Ego N. auctoritate officii mei denuntio , et 
confirmo te in Abbatissam et Matrem Sororum hu- 
jus venerabilis Monasterii Sancti Francisci Capuc- 
cinarum Ordinis Sanctae Clarae : et te denuntia- 
tam ac confirmatam declaro canonice electam at- 
que venerandam ; et benedico in nomine Patris , 
et Filii, et Spiritus Sancti. Amen. 

Postea cantatur hymnus Te Deum laudamus 
pag. 12. et pulsantur campanae monasterii. Inte- 
rea oinnes Sorores una post aliam genuflectunt co- 
ram Abbatissa in scabello sedente, ponunt manus- 
in manibus- Abbatissae dicendo : Tibi Abbatissae et 
Matri meae obedientiam et reverentiam debitam ac 


Digitized by Google 



)( 3« X 

devotampromitto,et exhibeo:et Abbatissa respon- 
det : Ego sicut mater te filiam recipio. 

In fine Praelatus dicit : 

Confirma hoc Deus , quod operatus es in 

nobis : 

• A templo sancto tuo , quod est in Hieru- 
salem. 

*'• Salvam fac ancillam tuam, Domine : 

^ • Deus meus sperantem in te. 

Esto ei Domine turris fortitudinis 
A facie inimici. 

Nihil proficiat inimicus in ea : 

* Et filius iniquitatis non apponat nocere ei . 
^ • Domine exaudi orationem meam : 

*’• Et clamor meus ad te veniat. 

* * Dominus vobiscum : 

Et cum spiritu tuo. 

Dremus. 

P\Eusqui corda fidelium sancti Spiritus illustra- 
tione docuisti: da nobis in eodem Spiritu re- 
cta sapere,et de ejussemperconsolationegaudere. 

G Oncede nos famulos tuos, quaesumus. Domine 
Deus , perpetua mentis et corporis sanitate 
gaudere ; et gloriosa Beatae Mariae semper Virgi- 
nis intercessione, a praesenti liberari tristitia, et ae- 
terna perfrui laetitia. 

D Eus qui Ecclesiam tuam beati Francisci me- 
ritis foetu novae prolis amplificas: tribue no- 
bis ex ejus imitatione terrena despicere , et coele- 
stium donorum semper participatione gaudere. 

F Amulos tuos , quaesumus Domine, beatae vir- 
ginis tuae Clarae votivam commemorationem 
recensentes, coelestium gaudiorum sua facias in- 
terventione participes; et tui Unigeniti cohaeredes. 
/ \ Mnipotens sempiterne Deus, qui facis mirabi- 
* " lia magna solus; praetende super hanc famu- 
lam tuamN. Abbatissam , et super Congregatio- 
nem sibi commissam spiritum gratiae salutaris ; 
et ut tibi veritate complaceat , perpetuum super 
eam benedictionis tuae rorem infunde. Per Chri- 
stum etc. 

Oremus. 

D Omine Deus omnipotens , qui sororem Moysi 
Mariam praeeuntem cum caeteris mulieribus 
in aequoreas aquas cum tympanis et choris laetam 
ad litus maris venire fecisti : te supplices depre- 
camur pro hac famula tua N. quae hodie univer- 
sis sibi subditis Abbatissa et Mater constituitur : 
ut cunctas ipsa famulas tuas sibi commissas ita 
canonica et monastica norma tueatur ; quatenus 
ad aeternam gloriam te auxiliante laeta cum omni- 
bus introeat , ibique exultantes canticis novis se- 

quantur divinum Agrium quocumque ierit. Per 
eundem Christum Dominum nostrum. Arnen. 

Oremus. 

C Unctorum bonorum visitator Dominus , qui 
per Moysem famulum tuum ad gubernan- 
das Ecclesias Praepositos tribuisti : supplices tibi 
preces effundimus , teque devotis mentibus exo- 
ramus , ut hanc famulam tuam , quam per com- 
munem hujus Monasterii electionem famularum 
tuarum Abbatissam esse constituisti , clementer 
respicere , et protectionis tuae gratia munire di- 
gneris. Tua summa pietate ei concede , sic oves 
tuas sibi commendatas regere; ut cum illis omni- 
bus coelorum regna adipisci mereatur/ et te opi- 
% tulante, centesimo cum fructu laeta portas introeat 
Paradisi , atque audire mereatur : Euge , ancilla 
bona et fidelis/ quia in pauca fuisti fidelis, supra 
multa *e constituam , intra in gaudium Domini 
tui. Per Dominum nostrum Jesum Christum Fi- 
lium tuum , qui tecum vivit et regnat in unitate 
Spiritui Sancti, Deus, per omnia saecula saeculo- 
rum. Arnen. 

In fine Praelatus Abbatissam, omnesque alias 
signo crucis benedicit dicendo : Benedicat, et cu- 
stodiat vos omnipotens et misericors Deus, Pater, 
et Filius , et Spiritus Sanctus. Arnen. 

DIE IV. OCTOBRIS. 

IN FESTO SERAPHICI 

S. P N FRANCI SCI 

G ONFESSORIS. 

Duplex primae classis. 


IN PRIMIS VESPERIS. 
Antiphona. Franciscus Vir Catholicus. 

Psal. Dixit Dominus etc. ut in Breviario. 
Capitulum. Galat. 6. 

F Ratres, mihi autem absit gloriari, nisi in Cruce 
Domini nostri Jesu Christi : per quem mihi 
mundus crucifixus est , et ego mundo. 

Deo gratias. 

. - Hymnus. 

Proles de Coelo prodiit. ■ , 

Ad Magnificat Ant. O stupor, et gaudium. 
Oratio. 

D Eus , qui Ecclesiam tuam beati Francisci me- 
ritis, foetu novae prolis amplificas; tribue no- 
bis ex ejus imitatione terrena despicere , et coele- 
stium donorum semper participatione gaudere. 
Per Dominum etc. 

IN SECUNDIS VESPERIS. 


Antiphona. 

Sanctus Franciscus praeviis orationibus. 
Psal. Dixit Dominus. 

Capitulum. 

Fratres , mihi autem absit etc. ut in primis 


vesperis. 


Hvmnus. 


Decus morum, Dux Minorum. 

Ad Magnificat Antiphona. 

G Virum mirabilem insignis, et prodigiis. 

Oratio ut in primis vesperis. 

Antiphona finalis. Salve Regina etc. 

Oratio. 

O Mnipotens sempiterne Deus, qui gloriosae Vir- 
ginis et Matris Mariae corpus et animam , ut 
dignumFilii tui habitaculum effici mereretur, Spi- 
rituSancto cooperantepraeparasti:da ut cujus com- 
memoratione laetamur , ejus pia intercessione ab 
instantibus malis, et a morte perpetua liberemur. 
Per eundem Christum Dominum nostrum. 

#. Arnen. 

Divinum auxilium maneat semper nobis- 
cum. uT. Amen. 

DIE VIII. DECEMBRIS. 

I N FESTO 

IMMACULATAE CONCEPTIONIS 

B. M. VIRGINIS. 

Duplex primae classis. 


IN PRIMIS VESPERIS. 
Antiphona. Sicut lilium inter spinas. 

Psal. Dixit Dominus etc, ut in Breviario. 
Capitulum. Proverb. 8. Eccli. 2^. 

E Go diligentes me diligo : et qui mane vigilant 
ad me, invenient me. In viis justitiae ambulo, 
ut ditem diligentes me. Qui operantur in me, non 
peccabunt. Qui elucidant me, vitam aeternam ha- 
bebunt. *?. Deo gratias. 

Hymnus. Ave maris Stella. 

Ad Magnificat Antiphona. 

Q uam pulchri sunt gressus tui. 

Oratio. 

D Eus,qui per Immaculatam VirginisConceptio- 
nem dignum Filio tuo habitaculum praepara- 
sti : quaesumus, ut qui ex morte ejusdem Filii tui 
praevisa, eam ab omni labe praeservastiy nos quo- 

que mundos ejus intercessione ad te pervenire con- 
cedas. Per eundem Dominum etc. 

IN SECUNDIS VESPERIS. . 
Antiphona. Nihil est candoris. 

Psal. Dixit Dominus etc. 

Capitulum, et Hyinnusutin primis vesperis. 

Ad Magnificat Antiphona. 

Unica est Columba mea. 

Oratio ut in primis vesperis. 

Pro commemoratione Adventus. 

Pro Dominica prima Adventus. 

Oratio. 

E Xcita, quaesumus Domine, potentiam tuam, et 
veni;ut ab imminentibus peccatorum nostro- 
rum periculis, te mereamur protegente eripi, te li- 
berante salvari. Qui vivis, et regnas etc. 

Pro secunda Dominica Adventus. 

Oratio. 

■fTtXcita, Domine, corda nostra ad praeparandas 
Jji Unigeniti tui vias : ut per ejus adventum, pu- 
rificatis tibi mentibus servire mereamur. Qui te- 
cum vivit etc. 

Antiphona finalis. 

Alma Redemptoris Mater etc. 

Oratio. 

( ~> Ratiam tuam, quaesumus Domine , mentibus 
JT nostris infunde.‘utquiAngelo nunciante^Chri- 
sti Filii tui incarnationem cognovimus,per passio- 
nem ejus et crucem ad resurrectionis gloriam per- 
ducamur. Per eundem Christum Dominum no- 
strum. r’. Arnen. 

y. Divinum auxilium maneat semper nobis- 
cum. Hf. Arnen. 

Ritus servandus in vest itione Puellce. . pag. 3. 
Ritus servandus in professione Novit ice. . . i5. 
Modus eligendi et benedicendi novam Abba- 


tissam 3a. 

In festo S.P. N. Francisci 39 . 


In festo Immaculatce Conceptionis B.M.V. 4‘ • 

